Pasiūlymas TARYBOS REGLAMENTAS kuriuo iš dalies keičiamos Tarybos reglamento (ES) Nr. 43/2014 nuostatos dėl sužvejojamų tam tikrų žuvų kiekio apribojimų /* COM/2014/0378 final - 2014/0193 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Tarybos reglamentu (ES) Nr. 43/2014[1] 2014 metams nustatytos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos laivams. Žvejybos galimybės jų galiojimo laikotarpiu paprastai keliskart iš dalies keičiamos. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Netaikoma. 3. TEISINIAI PASIŪLYMO ASPEKTAI Siūlomais pakeitimais siekiama iš dalies pakeisti minėtą reglamentą, kaip išdėstyta toliau. Remiantis Grenlandijos nustatyta sužvejoti leidžiamų žuvų dalimi ir Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarimu ir jo protokolu, Sąjungai tenka 7,7 % paprastųjų stintenių ICES V ir XIV parajonių Grenlandijos vandenyse BLSK. Tuo metu, kai toliau pateiktas pasiūlymas buvo išsiųstas priimti, dar nebuvo pateiktas nei Grenlandijos pasiūlymas, nei valstybių narių nuomonė apie jį. Todėl minėtas BLSK šiame pasiūlyme nurodytas santrumpa „pm“ (pro memoria), vietoj kurios skaičiai bus įrašyti po pasiūlymo priėmimo. Reglamente (ES) Nr. 43/2014 nurodytas neteisingas paprastųjų jūrinių ešerių kiekis, leidžiamas sužvejoti I ir II zonų tarptautiniuose vandenyse (19 300 t); jis neatitinka Žvejybos šiaurės rytų Atlante komisijos (NEAFC) nustatyto BLSK – 19 500 t. Šis BLSK negali būti pradėtas žvejoti iki 2014 m. liepos 1 d., kaip nurodyta prie Sąjungos kvotos pateiktoje išnašoje, kurios koreguoti nereikia. Aptikta dar viena klaida, susijusi su juodųjų paltusų BLSK, taikomu V ir XIV zonų Grenlandijos vandenyse: Norvegijai, Farerų saloms ir kai kurioms valstybėms narėms paskirstyta Sąjungos kvota buvo 200 tonų didesnė nei faktiškai pasiūlyta Grenlandijos – 4665 tonos vietoj 4465 tonų. Taip pat pataisyti kai kurie atlantinių skumbrių BLSK, taikomi IIIa ir IV zonose, taip pat IIa, IIIb ir c zonų ir 22–32 pakvadračių Sąjungos vandenyse: pirma, Sąjungos kvota gali būti žvejojama Farerų salų vandenyse, antra, Farerų salos turėtų galėti dalį savo atlantinių skumbrių kvotos (46 850 tonų) sužvejoti tam tikruose ES rajonuose ir tai turėtų būti užfiksuota atitinkamoje lentelėje. Todėl turėtų būti pataisytas ir Sąjungos vandenų rajono, kuriame Farerų saloms gali būti leista žvejoti atlantines skumbres, aprašymas (Reglamento (ES) Nr. 43/2014 VIII priedas). Galiausiai, šiame pasiūlyme pateikiami pakeitimai dėl priemonių, susijusių su regioninėmis žvejybos valdymo organizacijomis, įgyvendinimo. 2012 m. 8-ojoje eilinėje sesijoje Vakarų ir vidurio Ramiojo vandenyno žuvininkystės komisija (WCPFC) priėmė išsaugojimo ir valdymo priemonę, pagal kurią draudžiama tam tikra su ilgapelekiais pilkaisiais rykliais (Carcharhinus longimanus) susijusi žvejybos veikla. 9-ojoje eilinėje sesijoje WCPFC priėmė panašų su floridiniais šilkiniais rykliais (Carcharhinus falciformis) susijusį draudimą. Abu draudimai turėtų būti įgyvendinti Sąjungos teisėje. 2014/0193 (NLE) Pasiūlymas TARYBOS REGLAMENTAS kuriuo iš dalies keičiamos Tarybos reglamento (ES) Nr. 43/2014 nuostatos dėl sužvejojamų tam tikrų žuvų kiekio apribojimų EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį, atsižvelgdama į Europos Komisijos pasiūlymą, kadangi: (1) Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarime[2] ir jo protokole[3] numatyta Sąjungai skirti 7,7 % paprastųjų stintenių išteklių ICES V ir XIV parajonių Grenlandijos vandenyse bendro leidžiamo sužvejoti kiekio (BLSK); (2) Tarybos reglamente (ES) Nr. 43/2014[4] Sąjungai 2014 metams nustatyta nulinė paprastųjų stintenių išteklių tuose Grenlandijos vandenyse žvejybos kvota, taikytina iki 2014 m. balandžio 30 d.; (3) [Įrašyti datą] Grenlandijos valdžios institucijos Sąjungai pranešė, kad nustatytas [pm] tonų paprastųjų stintenių ICES V ir XIV parajonių Grenlandijos vandenyse BLSK, taikytinas nuo[įrašyti datą] iki [įrašyti datą]. Todėl turėtų būti nustatyta susijusi to laikotarpio [pm] tonų Sąjungos kvota; (4) būtina pataisyti I ir II zonų tarptautiniuose vandenyse taikomą paprastųjų jūrinių ešerių BLSK ir V bei XIV zonų Grenlandijos vandenyse taikomą juodųjų paltusų BLSK. Taip pat būtina pataisyti Šiaurės jūroje ir gretimuose vandenyse taikomą atlantinių skumbrių BLSK, kad būtų atsižvelgta į Sąjungos ir Farerų salų abipusės prieigos tvarką; be to, reikėtų atitinkamai pakoreguoti rajono, kuriame Farerų salų laivai gali žvejoti atlantines skumbres pagal žvejybos leidimus, aprašymą; (5) 8-ojoje eilinėje sesijoje Vakarų ir vidurio Ramiojo vandenyno žuvininkystės komisija (WCPFC) priėmė draudimą laivuose laikyti, perkrauti, sandėliuoti ar iškrauti ilgapelekius pilkuosius ryklius (Carcharhinus longimanus). 9-ojoje eilinėje sesijoje WCPFC priėmė panašų su floridiniais šilkiniais rykliais (Carcharhinus falciformis) susijusį draudimą. Abu draudimai turėtų būti įgyvendinti Sąjungos teisėje. pagal Tarybos reglamento (EB) Nr. 847/96[5] 2 straipsnį reikėtų nustatyti išteklius, kuriems taikomos įvairios tame reglamente nurodytos priemonės; (6) Reglamente (ES) Nr. 43/2014 numatyti sužvejojamų žuvų kiekio apribojimai taikomi nuo 2014 m. sausio 1 d. Todėl šio reglamento nuostatos dėl sužvejojamų žuvų kiekio apribojimų iš principo taip pat turėtų būti taikomos nuo tos dienos. Toks taikymas atgaline data nepažeidžia teisinio tikrumo ir teisėtų lūkesčių principų, nes aptariamos žvejybos galimybės dar neišnaudotos. Tačiau draudimas žvejoti floridinius šilkinius ryklius WCPFC konvencijos rajone įsigalioja 2014 m. liepos 1 d. ir turėtų būti pradėtas taikyti nuo tos dienos. Atitinkamai ir pataisytas V ir XIV zonų Grenlandijos vandenyse galiojantis juodųjų paltusų BLSK turėtų būti taikomas nuo šio reglamento įsigaliojimo dienos, nes dėl jo sumažėja Sąjungos laivų žvejybos galimybės. Be to, atsižvelgiant į paprastųjų stintenių žvejybos sezoną šiame reglamente numatyti sužvejojamų šių išteklių žuvų kiekio apribojimai turėtų būti taikomi nuo [įrašyti datą]; (7) kadangi tam tikrų sužvejojamų žuvų kiekių apribojimų pakeitimai turi įtakos Sąjungos laivų ekonominei veiklai ir veiklos žvejybos sezonu planavimui, šis reglamentas turėtų įsigalioti iš karto, kai tik bus paskelbtas; (8) Reglamentas (ES) Nr. 43/2014 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamento (ES) Nr. 43/2014 pakeitimai (1) Reglamente (ES) Nr. 43/2014 įterpiamas 37a straipsnis: „37a straipsnis Ilgapelekiai pilkieji rykliai 1. Draudžiama laikyti laive, perkrauti, sandėliuoti ar iškrauti bet kokias ilgapelekių pilkųjų ryklių (Carcharhinus longimanus) skerdenų dalis ar visas skerdenas. 3. Atsitiktinai sužvejojus 1 dalyje nurodytų rūšių žuvis siekiama jų nesužaloti. Jos nedelsiant paleidžiamos.“ (2) Įterpiamas 37b straipsnis: „37b straipsnis Floridiniai šilkiniai rykliai 1. Draudžiama laikyti laive, perkrauti, sandėliuoti ar iškrauti bet kokias floridinių šilkinių ryklių (Carcharhinus falciformis) skerdenų dalis ar visas skerdenas. 2. Atsitiktinai sužvejojus 1 dalyje nurodytų rūšių žuvis siekiama jų nesužaloti. Jos nedelsiant paleidžiamos.“ (3) Reglamento (ES) Nr. 43/2014 IA priedas iš dalies keičiamas pagal šio reglamento I priede pateiktą tekstą. (4) Reglamento (ES) Nr. 43/2014 IB priedas iš dalies keičiamas pagal šio reglamento II priede pateiktą tekstą. (5) Reglamento (ES) Nr. 43/2014 VIII priedas iš dalies keičiamas pagal šio reglamento III priede pateiktą tekstą. 2 straipsnis Įsigaliojimas Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. 1 straipsnio 2 dalis taikoma nuo 2014 m. liepos 1 d. 1 straipsnio 3 ir 5 dalys ir II priedo c punktas taikomi nuo 2014 m. sausio 1 d. II priedo a punktas taikomas nuo [įrašyti datą]. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas [1] 2014 m. sausio 20 d. Tarybos reglamentas (ES) Nr. 43/2014, kuriuo 2014 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos laivams (OL L 24, 2014 1 28, p. 1–145). [2] OL L 172, 2007 6 30, p. 4. [3] OL L 293, 2012 10 23, p. 5. [4] OL L 24, 2014 1 28, p. 1–145. [5] 1996 m. gegužės 6 d. Tarybos reglamentas (EB) Nr. 847/96, nustatantis bendrų leistinų sugavimų ir kvotų kasmetinio valdymo papildomas sąlygas (OL L 115, 1996 5 9, p. 3). PRIEDAI prie Pasiūlymo dėl Tarybos reglamento kuriuo iš dalies keičiamos Tarybos reglamento (ES) Nr. 43/2014 nuostatos dėl sužvejojamų tam tikrų žuvų kiekio apribojimų I PRIEDAS IA priedo įrašas, skirtas atlantinėms skumbrėms IIIa ir IV zonose, taip pat IIa, IIIb, IIIc zonų ir 22–32 pakvadračių Sąjungos vandenyse, pakeičiamas taip: „Rūšis: || Atlantinės skumbrės || || || Zona: || IIIa ir IV; IIa, IIIb, IIIc zonų ir 22–32 pakvadračių Sąjungos vandenys || Scomber scombrus || || || (MAC/2A34.) || Belgija || || 768 || (2) (5) || Mokslinėmis rekomendacijomis pagrįstas BLSK. || || Danija || || 26 530 || (2) (5) || || || || Vokietija || || 800 || (2) (5) || || || || Prancūzija || || 2 417 || (2) (5) || || || || Nyderlandai || 2 434 || (2) (5) || || || || Švedija || || 7 101 || (1) (2) (5) || || || || Jungtinė Karalystė || 2 254 || (2) (5) || || || || Sąjunga || || 42 304 || (1) (2) (5) || || || || Norvegija || || 256 936 || (3) || || || || Farerų salos || 46 850 || (4) || || || || || || || || || || || BLSK || || Netaikoma || || || || || (1) Speciali sąlyga: įskaitant pm tonų, kurios turi būti sužvejotos Norvegijos vandenyse į pietus nuo 62° šiaurės platumos (MAC/*04N-): || || || 247 || || || || || || Taikant šią specialią sąlygą atlantinių menkių, juodadėmių menkių, sidabrinių polakų, paprastųjų merlangų ir ledjūrio menkių priegaudos turi būti įskaičiuojamos į šios rūšies kvotas. (2) Taip pat gali būti sužvejota IVa zonos Norvegijos vandenyse (MAC/*4AN.). || || || (3) Turi būti išskaičiuota iš BLSK Norvegijos dalies (patekimo kvota). Į šį kiekį įskaičiuojama toliau nurodyta Šiaurės jūros BLSK Norvegijos dalis: || || 74 500 || || || || || || Pagal šią kvotą galima žvejoti tik IVa zonoje (MAC/*04A.), išskyrus pm tonų, kurias galima sužvejoti IIIa zonoje (MAC/*03A.): || || 3 000 || || || || || (4) Turi būti išskaičiuota iš BLSK Farerų salų dalies (patekimo kvota). Pagal šią kvotą galima žvejoti VIa zonoje į šiaurę nuo 56º30' šiaurės platumos (MAC/*6AN56). Pagal ją taip pat galima žvejoti IIa ir IVa zonose į šiaurę nuo 59º šiaurės platumos (ES zona) spalio 1 d.–gruodžio 31 d. (MAC/*24N59). (5) Gali būti žvejojama ir Farerų vandenyse, laikantis kiekvienos valstybės narės kvotos ir neviršijant šio bendro Sąjungai skirto kiekio (MAC/*FRO): || || 46 850 || || || || || || || || || || || || Speciali sąlyga: laikantis pirmiau minėtų kvotų ne didesnius nei nurodytieji toliau kiekius galima sužvejoti šiose zonose: || || || || || || || IIIa || IIIa ir IVb, c || IVb || IVc || VI zona, IIa zonos tarptautiniai vandenys 2014 m. sausio 1 d.–kovo 31 d. ir 2014 m. gruodžio mėn. || || || (MAC/*03A.) || (MAC/*3A4BC) || (MAC/*04 B.) || (MAC/*04C.) || (MAC/*2A6.) || || Danija || 0 || 4 130 || 0 || 0 || 14 389 || || Prancūzija || 0 || 490 || 0 || 0 || 0 || || Nyderlandai || 0 || 490 || 0 || 0 || 0 || || Švedija || 0 || 0 || 390 || 10 || 2 742 || || Jungtinė Karalystė || 0 || 490 || 0 || 0 || 0 || || Norvegija || 3 000 || 0 || 0 || 0 || 0“ || || || || || || || || || || || || || || || || II PRIEDAS Reglamento (ES) Nr. 43/2014 IB priedas iš dalies keičiamas taip: (a) paprastosioms stintenėms V ir XIV zonų Grenlandijos vandenyse skirtas įrašas pakeičiamas taip: „Rūšis: || Paprastosios stintenės || || Zona: || V ir XIV parajonių Grenlandijos vandenys || Mallotus villosus || || (CAP/514GRN) Danija || pm || || Mokslinėmis rekomendacijomis pagrįstas BLSK. Vokietija || pm || || Reglamento (EB) Nr. 847/96 3 straipsnis netaikomas. Švedija || pm || || Reglamento (EB) Nr. 847/96 4 straipsnis netaikomas. Jungtinė Karalystė || pm || || || Visos valstybės narės || pm || (1) || || Sąjunga || pm || (2) || || || || || || BLSK || Netaikoma || || || (1) Danija, Jungtinė Karalystė, Švedija ir Vokietija kvota „Visos valstybės narės“ gali pasinaudoti tik išnaudojusios savo kvotas. Tačiau valstybės narės, kurioms skirta daugiau kaip 10 % Sąjungos kvotos, kvota „Visos valstybės narės“ pasinaudoti negali.“ || || (b) juodiesiems paltusams V ir XIV zonų Grenlandijos vandenyse skirtas įrašas pakeičiamas taip: || || || || Rūšis: || Juodieji paltusai || Zona: || V ir XIV parajonių Grenlandijos vandenys || Reinhardtius hippoglossoides || || (GHL/514GRN) Vokietija || 3 591 || || Mokslinėmis rekomendacijomis pagrįstas BLSK. Jungtinė Karalystė || 189 || || Reglamento (EB) Nr. 847/96 3 straipsnis netaikomas. Sąjunga || 3 780 || (1) || Reglamento (EB) Nr. 847/96 4 straipsnis netaikomas. Norvegija || 575 || || || Farerų salos || 110 || || || || || || || BLSK || Netaikoma || || || (1) Vienu metu gali žvejoti ne daugiau kaip šeši laivai. || || || || || (c) paprastiesiems jūriniams ešeriams I ir II zonų tarptautiniuose vandenyse skirtas įrašas pakeičiamas taip: || || || || „Rūšis: || Paprastieji jūriniai ešeriai || || Zona: || I ir II zonų tarptautiniai vandenys || Sebastes spp. || || (RED/1/2INT) Sąjunga || Netaikoma || (1) (2) || Mokslinėmis rekomendacijomis pagrįstas BLSK. || || || Reglamento (EB) Nr. 847/96 3 straipsnis netaikomas. BLSK || 19 500 || || Reglamento (EB) Nr. 847/96 4 straipsnis netaikomas. (1) Gali būti žvejojama tik 2014 m. liepos 1 d. – gruodžio 31 d. NEAFC susitariančiosioms šalims visiškai išnaudojus BLSK, žvejyba bus uždrausta. Komisija valstybėms narėms praneša, kurią dieną NEAFC sekretoriatas pranešė NEAFC susitariančiosioms šalims, kad BLSK yra visiškai išnaudotas. Nuo tos dienos valstybės narės uždraudžia su jų vėliavomis plaukiojantiems laivams vykdyti specializuotąją paprastųjų jūrinių ešerių žvejybą. (2) Žvejodami kitų rūšių žuvis, laivai riboja gelminių ilgažiomenių ešerių priegaudą iki 1 % viso laive laikomo sugautų žuvų kiekio.“ || || || || III PRIEDAS „VIII PRIEDAS ES VANDENYSE ŽVEJOJANTIEMS TREČIŲJŲ ŠALIŲ LAIVAMS IŠDUOTŲ ŽVEJYBOS LEIDIMŲ KIEKYBINIAI APRIBOJIMAI Vėliavos valstybė || Žvejybos veikla || Žvejybos leidimų skaičius || Didžiausias vienu metu žvejojančių laivų skaičius Norvegija || Atlantinės silkės, į šiaurę nuo 62° 00' šiaurės platumos || 20 || 20 Farerų salos || Atlantinės skumbrės VIa (į šiaurę nuo 56°30' šiaurės platumos), IIa ir IVa (į šiaurę nuo 59º šiaurės platumos) zonose Paprastosios stauridės IV, VIa (į šiaurę nuo 56°30' šiaurės platumos), VIIe, VIIf ir VIIh zonose || 14 || 14 Atlantinės silkės į šiaurę nuo 62°00' šiaurės platumos || 21 || 21 Atlantinės silkės IIIa zonoje || 4 || 4 Norveginių menkučių industrinė žvejyba IV, VIa (į šiaurę nuo 56°30' šiaurės platumos) zonose (įskaitant neišvengiamą žydrųjų merlangų priegaudą) || 15 || 15 Paprastosios molvos ir paprastosios brosmės || 20 || 10 Žydrieji merlangai II, VIa (į šiaurę nuo 56°30′ šiaurės platumos), VIb ir VII (į vakarus nuo 12°00' vakarų ilgumos) zonose || 20 || 20 Melsvosios molvos || 16 || 16 Venesuela[1] || Rifiniai ešeriai (Prancūzijos Gvianos vandenys) || 45 || 45“ [1] Kad būtų išduoti tie žvejybos leidimai, turi būti pateikta įrodymų, kad turima galiojanti prašymą išduoti žvejybos leidimą teikiančio laivo savininko ir Prancūzijos Gvianos departamente esančios perdirbimo įmonės sutartis, kurioje yra numatytas įsipareigojimas iš atitinkamo laivo iškrauti ne mažiau kaip 75 % viso sužvejoto rifinių ešerių kiekio tame departamente, kad rifinius ešerius būtų galima perdirbti tos įmonės gamykloje. Tokią sutartį turi patvirtinti Prancūzijos valdžios institucijos, kurios užtikrina, kad ši sutartis atitiktų tiek realų sutartį sudarančios perdirbimo įmonės pajėgumą, tiek Gvianos ekonomikos vystymosi tikslus. Prie prašymo suteikti žvejybos leidimą pridedama tinkamai patvirtintos sutarties kopija. Atsisakiusios patvirtinti tokią sutartį, Prancūzijos valdžios institucijos apie tokį atsisakymą informuoja atitinkamą šalį bei Komisiją ir nurodo jo priežastis.